દરમિયાનમાં બહાર આવેલી વિગતો મુજબ ગત તા.20ના રોજ બબલુ અને વૈરાંગ પંચાસીયા ગામે આવેલી ભુરાસિંહ દેહાડીયા ઠાકોરની વાડીએ જમવા ગયા હતા. ભોજન બાદ બબલુ, વૈરાંગ, ભુરો અને તેની પત્ની સવિતા ગંજીપત્તા રમવા બેઠા હતા. રાત્રીના 12 વાગે વૈરાંગ વાડીની અગાશીએ તથા બબલુ ભુરા અને તેની પત્ની સાથે વાડીની આેરડીમાં સુતા હતા. ભુરાની પત્ની સવિતાએ પોલીસને જણાવ્યા મુજબ મધરાત્રે બબલુ અને પોતાને ભુરો કઢંગી હાલતમાં જોઈ જતાં ઉશ્કેરાઈને ભુરાએ બબલુને મોતને ઘાટ ઉતારી દીધો હતો.